**СПИСЪК НА ПРОЕКТНИТЕ ПРЕДЛОЖЕНИЯ, КОИТО НЕ СЕ ДОПУСКАТ ДО ТЕХНИЧЕСКА И ФИНАНСОВА ОЦЕНКА:**

1. **Проектно предложение № BG06RDNP001-19.372-0003 с наименование „Дигитален МИГ Дългопол-Смядово“, подадено от сдружение „Местна инициативна група Дългопол- Смядово“**

**Основания за недопускане:**

**Кметът на община представлява общината по закон пред физически и юридически лица и пред съда (ЗМСМА).**

Общинският съвет е орган на местното самоуправление в дадена община. Съгласно ЗМСМА Общинският съвет приема решения за участие на общината в сдружения на местни власти в страната и в чужбина, **както и в други юридически лица с нестопанска цел и определя представителите на общината в тях**.

С решение/я е на Общинският съвет могат да се определят и други представители на съответната община.

В този смисъл, изхождайки от представения от МИГ списък, Колективният управителен орган на сдружение „Местна Инициативна Група Дългопол-Смядово“ следва да се приеме, че има 7 члена (вместо 9) със следните дялове по сектори:

|  |  |  |  |
| --- | --- | --- | --- |
|  | **Член на Колективния управителен орган** | **Сектор** | **Дял**  |
|  | Община Дългопол  | Публичен | 2/7\*100 = 28,57% |
|  | Община Смядово | Публичен |
|  | „Мута 2“ ЕООД | Стопански | 3/7\*100 = 42,86% |
|  | „ТЕХНОСТРОЙ – Г“ ЕООД | Стопански |
|  | „Фиш груп“ ЕООД | Стопански |
|  | Деница Николова | Неправителствен | 2/7\*100 = 28,57% |
|  | СНЦ „Камчийски кът“ | Неправителствен |

В представения от МИГ списък от 29.10.2020 г. делът на членовете - представители на публичния сектор, на членовете - представители на стопанския сектор и на членовете - представители на нестопанския сектор **в колективния управителен орган** на МИГ е изчислен неправилно, но при преизчисление също не превишава 49 на сто от имащите право на глас.

В представения от МИГ списък от 29.10.2020 г. делът на членовете - представители на публичния сектор, на членовете - представители на стопанския сектор и на членовете - представители на нестопанския сектор **в колективния върховен орган** на МИГ също е изчислен неправилно.

Списъкът съдържа общо 66 позиции, а именно 25 представители на неправителствения сектор (позиции 1-23, позиция 64 и позиция 66), 26 представители на стопанския сектор (позиции от 38-63) и 15 представители на публичния сектор (позиция от 24-37 и позиция 65). В списъка с представителите на колективния орган, приложен към проектното предложение е допусната грешка в номерацията (липсва позиция 4, но завършва с позиция 67). В представения от МИГ списък от 29.10.2020 г. грешката в номерацията е отстранена.

Същевременно членовете - представители в колективния върховен орган на МИГ не са 15, а 2. Това са община Дългопол и община Смядово. Останалите позиции са на лица, които могат да представляват двете общини в колективния върховен орган на МИГ. Общо членовете в колективния върховен орган следва да са 53.

|  |  |
| --- | --- |
| **Брой членове по сектори в колективния върховен орган на МИГ** | **Дял** |
| 2 члена от Публичен сектор | 2/53\*100 = 3,77% |
| 26 члена от Стопански сектор | 26/53\*100 = 49,06% |
| 25 члена от Неправителствен | 25/53\*100 = 47,17% |

**По този начин, при преизчисление, делът на членовете - представители в стопанския сектор на МИГ в колективния върховен орган на МИГ става 49,06% и превишава 49 на сто от имащите право на глас.**

Преизчислението е необходимо с цел да не се нарушава баланса на ниво вземане на решения в органите на МИГ.

В допълнение, г-жа Ганка Недева Йорданова е председател на СНЦ „Камчийски кът“ и е представител на община Дългопол (на интернет страницата на община Дългопол, същата е посочена като заместник-кмет). По този начин г-жа Ганка Недева Йорданова, представител на два члена колективния управителен орган, се явява свързано лице по смисъла на на § 1 от допълнителните разпоредби на Търговския закон, ал. 2.